VS002180
Datum: 2002-03-27T01:00:00.000+01:00
datum_sodbe_i_stopnje: 2007-03-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - duševne motnje
fischer: zelo lahki primeri
odskodnina: 14.295,84 EUR
opombe: II Ips 616/2008. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Strojnik kmetijske mehanizacije.

## Škodni dogodek

Krava je oškodovanca brcnila v lice tik pod očesom.

## Poškodba

Udarnina desnega lica. Z osnovno poškodbo pa so povezani še: postkomocijski sindrom, posttravmatska stresna motnja, iz katere se je razvila še dolgotrajna depresivna motnja pri kateri so prisotni številni somatski simptomi, samomorilna razmišljanja, organski psihosindrom, trajna osebnostna spremenjenost, vse to v določeni meri v povezavi s posebnimi osebnostnimi lastnostmi oškodovanca.

## Telesne bolečine

4.200 EUR Hude bolečine en (1) dan, lahke bolečine – štirinajst (14) dni; hude subjektivne bolečine je doživljal v obliki glavobolov, ki jih je lajšal z analgetiki v obliki injekcij in zdravil. Zdravljenje je trajalo tri (3) leta, ves ta čas pa je jemal različna zdravila za lajšanje psihičnih težav, ki imajo po dolgotrajnem jemanju hude organske učinke

#### Ambulantno zdravljenje

Za zdravljenje telesne poškodbe sta zadostovala 2 obiska pri zdravniku in v zvezi s psihičnim stanjem številni obiski pri zdravniku, testiranja, preiskave.

#### Nevšečnosti med zdravljenjem

RTG slikanje.

## Strah

1.750 EUR Primarni strah – je utrpel, ker ob poškodbi ni izgubil zavesti. Sekundarni strah – za izid zdravljenja, saj je bila poškodovana glava kot vitalni del človeka; ta strah je trajal do temeljitega pregleda v ambulanti; doživljal pa je tudi hud sekundarem strah zaradi spremljajočih pojavov na psihičnem področju.

## Zmanjšanje življenjske aktivnosti

8.345,84 EUR Ker je bilo oškodovančevo delo dvoizmensko, se že pred nesrečo ni veliko posvečal prostočasovnim dejavnostim. Od nesreče dalje pa se slabo počuti, ima občutek izgube kontrole, moči, razvil je fobičen strah pred ponovno poškodbo, je nemiren, impulziven, nima več veselja, iniciativnosti, izgubil je tek in shujšal, prisoten je subjektiven občutek glavobola, poslabšala se je kvaliteta družinskega življenja. Je na robu psihotičnega doživljanja, kjer je stik z realnostjo že oslabljen. Ne čuti se več sposobnega za delo, ne počne tistega, kar ga je nekoč veselilo. Stanje je dokončno, prognoza pa slaba.

---

OZ člen 179, 182